I 1645 blev Ove Giedde i [[1645]] udnævnt til rigsadmiral. I [[1648]] blev han alvorligt syg og i stedet udnævnt til lensmand på [[Helsingborg]] Slot ([[Kärnan]]). Efter [[freden i Roskilde]] 1658 hvor Danmark mistede [[Skånelandene]] til Sverige, blev han boende i Skåne. Men da svenskekongen [[Karl X Gustav]] brød fredstraktaten i 1658, blev Giedde taget til fange, da han besøgte Helsingborg i private ærinder. Han blev først sat i fængsel på Helsingborg Slot, og siden ført til [[Malmø]]hus. I 1660 blev han frigivet i en fangeudveksling mellem Danmark og Sverige. Ved tiden for Roskildefreden var Ove Giedde en gammel og fysisk svag mand, og havde allerede bygget et pragtfuldt gravmonument i Sankta Maria kirken i Helsingborg, men han blev begravet under krypten i [[Roskilde Domkirke]]. Sagnet fortæller, at ''"hans ben efter Roskildefreden aldrig fandt hvile, efter Skåne var blevet svensk"''.
Titler Politik Samfund Historie Ledelse Ledere